CELEX: 62020TN0728
Language: lv
Date: 2020-12-14 00:00:00
Title: Lieta T-728/20: Prasība, kas celta 2020. gada 14. decembrī – OM/Komisija

15.2.2021   
            
            
               LV
            
            
               Eiropas Savienības Oficiālais Vēstnesis
            
            
               C 53/47
            
         
      Prasība, kas celta 2020. gada 14. decembrī – OM/Komisija
      (Lieta T-728/20)
      (2021/C 53/63)
      Tiesvedības valoda – franču
      
         Lietas dalībnieki
      
      
         Prasītāja: OM (pārstāvis: N. de Montigny, advokāte)
      
         Atbildētāja: Eiropas Komisija
      
         Prasījumi
      
      Prasītājas prasījumi Vispārējai tiesai ir šādi:
      
                  —
               
               
                  atcelt lēmumu noraidīt pieteikumus par izmaksu atlīdzināšanu Nr. 247–251 un 252–256;
               
            
                  —
               
               
                  atcelt 2020. gada 23. marta lēmumu, ar kuru noraidīta sūdzība;
               
            
                  —
               
               
                  piespriest atbildētājai atlīdzināt tiesāšanās izdevumus.
               
            
         Pamati un galvenie argumenti
      
      Prasības pamatojumam prasītāja vispirms apgalvo, ka ir pieņemama tās prasība par 2020. gada 23. marta lēmumu, kas tai tika paziņots ar tās 2019. gada 5. decembra sūdzības noraidījumu un ko tā uzskata par jaunu lēmumu, kurš esot ticis pieņemts, pamatojoties uz jaunu viņas situācijas novērtēšanu pēc tam, kad administrācija atbalstīja pirmajā sūdzībā izvirzīto galveno pamatu. Attiecībā uz lietas būtību prasītāja izvirza četrus pamatus.
      
                  1.
               
               
                  Ar pirmo pamatu tiek apgalvots, ka lēmumi ir pretrunīgi, mainoties pamatojumam pēc agrāk veiktas līdzīgu izmaksu atlīdzināšanas.
               
            
                  2.
               
               
                  Ar otro pamatu tiek apgalvots, ka nav konkrēti un detalizēti izvērtēti pašreizējie pieteikumi par medicīnisko izdevumu atlīdzināšanu.
               
            
                  3.
               
               
                  Ar trešo pamatu tiek apgalvots, ka neesot ievērotas tiesības tikt uzklausītam.
               
            
                  4.
               
               
                  Ar ceturto pamatu tiek apgalvota acīmredzama kļūda lietas materiālu vērtējumā.